उन्होंने दावे के साथ कहा की राज्य की आर्थिक स्थिति में दिन प्रतिदिन सुधार आ रहा है और पंजाब सरकार प्रत्येक किसान को ऋण के बोझ से निकालने प्रति वचनबद्ध है। पंजाब सरकार ने किसान कर्ज राहत समारोहों की शुरुआत इसी साल मानसा से की है और पहले चरण में अब तक दो लाख दो हजार 111 किसानों को 999 करोड़ रुपए के कर्ज राहत प्रमाण पत्र जारी किए जा चुके है। जल्दी ही इस योजना का दूसरा दौर शुरू होने जा रहा है, जिस के अंतर्गत सहकारी बैंकों के अलावा राष्ट्रीयकृत बैंकों के कर्जदार किसानों को राहत प्रमाण पत्र वितरित किए जाएंगे। उन्होंने पंजाब के लोगों से अपील की है कि वे राज्य की आर्थिक स्थिति को ध्यान में रखते पंजाब सरकार को थोड़ा और समय दे जिससे प्रदेश को आर्थिक रूप से अपने पैरों पर खड़ा करने के बाद विकास की गति को और तेज किया जा सके।